**2. napirend, előterjesztés**

**Előterjesztés a Balaton-Nagybereki Vízitársulat 2023.05.26.-i Küldöttgyűlésére**

**Tárgy:** Beszámoló a 2022. évi feladatok teljesítéséről.

**Tisztelt Küldöttgyűlés!**

2022 évi feladattervünket a Küldöttgyűlés az alábbiak szerint hagyta jóvá:

**7/2022.(05.26.) KGY. sz. határozat**

**1.)Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását havi megrendelésekben foglalt műszaki tartalommal hajtsa végre a társulat. A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a társulat ügyvezetése közösen felügyeli.**

**2.) Az eredmény tartalékot felemésztő konstrukció 2022 évi további alkalmazásával a Küldöttgyűlés egyetért azzal a kikötéssel, hogy a törzs tőkét veszélyeztető helyzet kialakulása előtt mindenképp kezdeményeznie kell az ügyvezetésnek a stabil működést biztosító elszámolási formára történő átállást.**

**3.) A kockázat elemzés kiértékelése alapján meghatározott további, 2022 évi jó karba helyezések végrehajtásával a Küldöttgyűlés egyetért, kéri az ügyvezetést, hogy a rendelkezésére álló gépi és humán erőforrások maximális kihasználásával valósítsa azt meg! Teljesítéséről a 2022 évi feladatokra vonatkozó beszámolóban az ügyvezetés adjon számot!**

**4.) Belvíz átemelési tevékenység végzését vállalkozási tevékenység keretében végezze továbbra is a társulat ! A szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra a vállalkozási szerződésben rögzített módon.**

**Pénzügyi fedezetet a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal, szolgáltatási díjakkal kell biztosítani.**

Fenti feladataink végrehajtása az alábbiak szerint valósult meg.

**Csatorna fenntartás.**

KGY határozatnak megfelelő vállalkozási szerződést megkötöttük a finanszírozó Hubertus Agráripari Bt.-vel, valamint az idegen tulajdonú csatorna esetében (Milkovics árok) annak tulajdonosával.

Szerződésünk alapján elvégeztük a csatorna hálózatunkon az egyszeri kaszálást, - zömében a 2022-es év második felében. A csatornák kotrása éven át folyamatosan történt a gépi kapacitás rendelkezésre állásának függvényében. Ennek során a gátakon, rézsűkön és a mederben elvégeztük a csatolt táblázatokban szereplő munkanemeket és munkamennyiségeket. Szolgáltatásunk nyújtásához felmerült erő és munkagép bérleti költségünk 51 387 ezer Ft volt, ami a megelőző,- 2021-es év 56 621 eFt bérleti díjához képest több mint 5 000 eFt-al kevesebb igénybe vételt jelentett.

A gátak-medrek kaszálásán túl elvégeztük a korábbi évek bozótirtásai és fakitermelése után vissza maradó tuskók marását, hogy a gátak kaszálhatóak legyenek.

Új elemként jelentkezett a Milkovics árok (Zichy csatorna) teljes felújítása. A társulatunk vízjogi engedélyében szereplő, de a Fonyódi önkormányzat tulajdonában lévő csatorna évtizedek óta gondozatlan volt a rendezetlen jogi státusa miatt. Az önkormányzattal kötött megállapodás alapján költség térítésük igénybe vételével a jövőben gondoskodunk a csatorna fenntartási munkáiról.

Ezért 2022-ben elvégeztük mindkét partján a fák letermelését, a tuskók kimarását, és a meder profílozását. Így a jövőben elegendő lesz az éves kaszálás gáton, mederben és rézsűben.

A KGY határozatnak megfelelően a vállalkozási szerződésünk szolgáltatási díjait úgy állapítottuk meg, hogy az eredmény tartalékunk részben felhasználásra kerüljön, ezt tükrözi a mérlegbeszámolónk eredménye is.

**Belvíz átemelés.**

2020 év enyhén csapadékos volt, így a balatonfenyvesi szivattyútelepen hosszú évek óta először nem kellett a szivattyukat beindítani, így az átemelt belvíz mennyiség éves értéke 0 m3 volt.

Az idősor drámai csökkenést mutat az elmult évekre, de ilyen rövid időszakra semmiképp nem vonhatunk le a klímaváltozásra következtetéseket, azok egyszerűen a normál ingadozás kategóriába beleférnek:

-2018: 16,7 millió m3

-2019: 4,8 millió m3

-2020: 1,3 millió m3

-2021: 0,7 millió m3

-2022: 0 m3 volt az átemelt belvíz mennyiség!

Így belvíz átemelési tevékenységünk az év során a rendelkezésre állásra korlátozódott, valamint a külsős költségviselőktől a hozzájárulásaik beszedésére.

A feladattervünket jóváhagyó KGY határozatban foglaltaknak fentiek szerint eleget tettünk.

A Küldöttgyűlés határozata alapján az elhanyagolt csatornák kockázat elemzését elvégeztük, és a Küldöttgyűlés által elfogadott több éves felújítási programot folytattuk.

A 2022 évben elvégzett csatorna metszések és jó karba helyezések zömében a XVIII. sorozat szívóárkainak újra metszését jelentették, amelyek befogadója a Táskai csatorna.

Az ehhez szükséges gépeket a bérbeadó Hubertus tudta biztosítani, és megrendelőként a felmerült költségeket is vállalta.

**Határozati javaslat:**

**1.) A Küldöttgyűlés elfogadja a 2022 évi feladatok végrehajtásáról szóló beszámolót**

**- 3 425 698 nm csatorna és gát felület kaszálásával,**

**- 137 617 nm felületen a védművek gépi gondozásával,**

**- 4 028 műszakórával a védművek, műtárgyak kézi gondozásával,**

**- 22 629 m3 meder kotrással, és**

**- 0 m3 belvíz átemeléssel.**

**2.) A Küldöttgyűlés elfogadja a kockázat elemzés alapján elvégzett jó karba helyezéseket a Táskai csatorna keleti szívóárkain, és utasítja az ügyvezetést, hogy gondoskodjon az ütemezett folytatásáról is 2023 évben a rendelkezésre álló gépi és humán erőforrások igénybe vételével.**

Kelt: 2023.05.12. Kéthely Sári-puszta

Oliver Hahnenkamm IB Elnök